
УКАЗАНИЯ	
ЗА ПОДГОТОВКА НА ОФЕРТАТА ЗА УЧАСТИЕ В ОБЩЕСТВЕНА ПОРЪЧКА ЧРЕЗ ПУБЛИКУВАНЕ НА ОБЯВА ЗА СЪБИРАНЕ НА ОФЕРТИ 
по чл. 186  във вр.  с чл. 20, ал. 3, т. 1 от ЗОП и Глава девета от ППЗОП.	

С ПРЕДМЕТ: ТЕКУЩ РЕМОНТ НА ОБЩИНСКИ ПЪТ SML 1171 С. СРЕДЕЦ 

1. ОБЩА ИНФОРМАЦИЯ
1.1 Данни за Възложителя
Община Неделино
Кмет на Община Неделино – Боян Радоев Кехайов. ………….
гр. Неделино, ПК 4990
ул. „Александър Стамболийски ” № 104
България
Тел.: 03072 9292
Факс: 03042 9224
e-mail:  oba_nedelino@abv.bg
Интернет адрес: :  www.nedelino.bg.   
1.2 Пълен достъп до Обявата и приложенията към нея е предоставен на официалната интернет страница на Община Неделино -www.nedelino.bg раздел „Профил на купувача” https://sop.bg/nedelino-838/ , процедури по чл.20, ал.3. 

2. Обект, предмет и прогнозна стойност
2.1. Обект на поръчката:
Обект на настоящата обществена поръчка е „строителство” по смисъла на чл. 3, ал. 1, т. 1 от ЗОП. 
2.2. Предмет на поръчката:   ТЕКУЩ РЕМОНТ НА ОБЩИНСКИ ПЪТ SML 1171 С. СРЕДЕЦ 
2.3. Обем: Обемът на поръчката е съгласно приложената количествена сметка.
  2.4. Правно основание: чл. 186 във връзка с чл.20, ал.3, т.1 от ЗОП.    
2.5. Прогнозна стойност: 94 595.00 (деветдесет и четири хиляди деветстотин деветдесет и пет лева) лева без ДДС или 113 514.00 (сто и тринадесет хиляди петстотин и четиринадесет лева) с включено ДДС.
2.6.   Обхват на дейностите: Техническите изисквания на Възложителя и дейностите, включени в предмета на обществената поръчка са посочени в Техническата спецификация.
  2.10.  Техническата спецификация е представена в Приложение - 2, неразделна част към настоящите указания.
3. Срок за изпълнение на поръчката
Срокът за извършване на строителните дийности не може да е по-дълъг от   60 (шестдесет) календарни дни.  

Участник предложил срок за изпълнение на строителството извън горепосочения срок ще бъде отстранен  от участие в процедурата. 

4. Финансиране и начин на плащане
4.1. Финансирането на настоящата обществена поръчка се осигурява със средства от бюджета на Община Неделино;
4.2. Начин на плащане: 
Авансово плащане в размер на 50% от предложената от избрания изпълнител цена, в срок до 30 к.д. от подписване на договор и представяне на фактура-оригинал за стойността на аванса; 
Междинно плащане в размер на 40 % (четиридесет процента) от  цената на договора с ДДС – в срок до 30 (тридесет) работни дни след подписване на констативен протокол за приемане на изпълнени СМР (Акт 19) и представяне на оригинална фактура  от ИЗПЪЛНИТЕЛЯ 
Окончателно плащане – в размер на  10 % (десет процента) от цената на договора с ДДС  в срок до 30 работни дни след завършване на обекта, и подписване на констативен протокол за приемане на изпълнени СМР (Акт 19), и представяне на оригинална фактура  от ИЗПЪЛНИТЕЛЯ 

5. ИЗИСКВАНИЯ ЗА ИЗПЪЛНЕНИЕТО НА ПОРЪЧКАТА

 При изпълнение на строителните работи, предмет на поръчката, Изпълнителят се задължава:
 
5.1 Да изпълни СМР/СРР в договорения срок, като организира и координира цялостния процес в строителството, съгласно:
офертата с приложенията към нея; 
действащата нормативна уредба, вкл. нормите по ЗБУТ; 
Да влага в строителния процес при изпълнението на СМР/СРР на обекта само  качествени строителни  материали,  отговарящи на техническите изисквания на Европейския съюз и по БДС;
Да обезпечи работата си с необходимите машини и съоръжения;
Да съставя всички актове и протоколи по време на строителството по Наредба № 3/31.07.2003 г
6 . ИЗИСКВАНИЯ КЪМ УЧАСТНИЦИТЕ
6.1 Общи изисквания:
6.1.1 Участник в настоящата обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги съгласно законодателството на държавата, в която то е установено.
Клон на чуждестранно лице може да е самостоятелен участник в настоящата обществена поръчка, ако може самостоятелно да подава оферти и да сключва договори съгласно законодателството на държавата, в която е установен.
В обществената поръчка може да участва всеки, който отговаря на условията, посочени в Закона за обществените поръчки (ЗОП). Правилника за прилагане на ЗОП (ППЗОП) и посочените в обявавата и в настоящите указания  изисквания на възложителя.
6.1.2.  В случай, че участникът е обединение, следва да представи копие на договора за обединение, а когато в договора не е посочено лицето, което представлява участниците в обединението – и документ, подписан от лицата в обединението, в който се посочва представляващият.
    Забележка: В договора за обединение задължително се посочва разпределението на дейностите и отговорността между партньорите, съгласно предмета на обществената поръчка, както и ангажимент същите лица да останат в обединението до крайния срок на изпълнение на договора. Не се допускат промени в състава на обединението след подаване на офертата.
     Когато участник в обществената поръчка е обединение, което не е юридическо лице, се прилага разпоредбата на чл.59, ал.6 от ЗОП и  участникът трябва да представи регистрация по Закона за регистър БУЛСТАТ на обединението, при подписване на договор за СМР. Лице, което участва в обединение – участник в поръчката, не може да представя самостоятелна оферта.

6.1.3. Участници, които ще използват подизпълнители, трябва да посочат в офертата дела от поръчката, който ще изпълняват подизпълнителите, като същите трябва да отговарят на съответните критерии за подбор, съобразно вида и дела от поръчката, които ще изпълняват.
За подизпълнителите не трябва да са налице основания за отстраняване от процедурата. Изпълнителите сключват договор за подизпълнение с подизпълнителите, посочени в офертата.
Окончателното плащане по договора за СМР се извършва, след като Изпълнителят представи доказателства, че е заплатил на Подизпълнителя всички работи, приети от Възложителя, съгласно условията на договора.
 Независимо от възможността за използване на подизпълнители, отговорността за изпълнение на договора за обществена поръчка е на Изпълнителя.




6.1.4. При писмено искане, направено до три дни преди изтичането на срока за получаване на оферти, Възложителят публикува писмени разяснения по условията на обществената поръчка в профила на купувача, най-късно на следващия работен ден.
 
6.2. ЛИЧНО СЪСТОЯНИЕ НА УЧАСТНИЦИТЕ

     Възложителят отстранява от участие в процедура за възлагане на обществена поръчка участник, за когото е налице някое от  обстоятелствата по чл.54, ал.1 от ЗОП. 
	   Основанията по ал.1, т.1, 2 и 7 от ЗОП се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът или юридическо лице в състава на негов контролен или управителен орган се представлява от физическо лице по пълномощие, основанията по ал. 1, т. 1, 2 и 7 се отнасят и за това физическо лице. 
      Лицето, което може самостоятелно да представлява участника (когато участникът се представлява от повече от едно лице) подписва декларацията за обстоятелствата по чл.54, ал.1, т. 3-6 от ЗОП.
     Участникът декларира липсата на основания за отстраняване от процедурата като  попълва Декларации Образец №2 (от името на лицата, които представляват участника) и Образец №3. 
     За доказване на тези обстоятелства, участникът, избран за изпълнител, представя съответните документи, описани в чл.58 от ЗОП
      Участник, за когото са налице основания по посочените по-горе обстоятелства, има право да представи доказателства, съгласно чл.56, ал.1, т.1-4 от ЗОП, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:
1. е погасил задълженията си по чл.54, ал.1, т.3, включително начислените лихви и/или глоби или  те са разсрочени, отсрочени или обезпечени;
2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;
3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.
     В случай че предприетите от участника мерки са достатъчни, за да се гарантира неговата надеждност, Възложителят не го отстранява от участие в поръчката.
      Освен на основанията по чл. 54, ал. 1 от ЗОП възложителят отстранява от обществената поръчка:
      Участник, който не отговаря на поставените критерии за подбор или не изпълни друго условие, посочено в обявата или в документацията;
    Участник, който е представил оферта, която не отговаря на предварително обявените условия за изпълнение на поръчката, включително за форма, начин, срок и валидност; на правилата и изискванията, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право.
        Участник, който не е представил в срок обосновката по чл. 72, ал. 1 от ЗОП или чиято оферта не е приета съгласно чл. 72, ал. 3 - 5 от ЗОП;
       Лице, което е нарушило забрана по чл. 101, ал. 9 или 10 от ЗОП;


7.КРИТЕРИИ ЗА ПОДБОР
7.1  Годност (правоспособност) за упражняване на професионална дейност

Участниците трябва да имат регистрация в Централния професионален регистър на строителя (ЦПРС) към Строителната камара за изпълнение на строежи втора група – трета категория строежи, съгласно чл.137 от ЗУТ или по-висока, в която попада обекта на поръчката или регистрация в съответен регистър на държава - членка на Европейския съюз, или на друга държава - страна по Споразумението за Европейското икономическо пространство. 
         За доказване на това обстоятелство, избраният за изпълнител представя копие от Удостоверението за вписване в ЦПРС, придружен с валиден талон за 2020 г., или еквивалентен документ, издаден от държавата, в която са установени, доказващ еквивалентното право (за чуждестранните участници), при подписване договора за СМР или при поискване в хода на процедурата.

7.2. Икономическо и финансово състояние:
Участниците следва да имат валидна застрахователна полица за професионална отговорност на строителя – съгласно чл.171, ал.1 от ЗУТ с покритие, съответстващо на категорията на строежа, обект на настоящата обществена поръчка, а именно: 200 000 лева, каквато е минималната застрахователна сума за строителство трета категория съобразно чл. 5, ал. 2, т. 3 от Наредбата за условията и реда за задължително застраховане в проектирането и строителството (или еквивалентна застраховка или гаранция за чуждестранното лице – участник, в съответствие с чл.171а, ал.1 от ЗУТ).   
      За доказване на това обстоятелство, избраният за изпълнител участник представя копие от валидна застрахователна полица за професионална отговорност на строителя, при подписване договора за СМР. Документите се представят и за подизпълнителите, които ще изпълняват строителство, съобразно вида и дела от поръчката, който им е възложен. 
7.3. Технически и професионални способности:
a) Участниците да са изпълнили минимум 1 обект с предмет  идентичен  или сходен с тази на поръчката, за последните 5 години от датата на подаване на офертата.
          За доказване на това обстоятелство се представя Списък на строителството, идентично или сходно с предмета на поръчката, изпълнено през последните 5 години (Образец №4), придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания. 

Под „Сходно с предмета на поръчката строителство” следва да се разбира  строителни дейности свързани  с строителство и/или реконструкция и/или ремонт и/или рехабилитация на пътища и улици.
b) За изпълнение на настоящата обществена поръчка, участниците трябва да разполагат с технически и ръководен персонал с професионална компетентност, както следва:

- Технически ръководител на обекта: Образование и квалификация: образователно-квалификационна степен „магистър” или „бакалавър” в областта на  строителството, или строителен техник; Да има опит като технически ръководител на обект с предмет и обем, идентичен или сходен, с този на поръчката;
Техническия ръководител трябва да бъде назначен на трудов договор към фирмата изпълнител, съгласно чл.163а от ЗУТ.
За доказване на това обстоятелство участникът, избран за изпълнител представя трудовия договор на техническия ръководител с фирмата изпълнител при подписване на договора
Координатор по безопасност и здраве в строителството: Да притежава валидно удостоверение за „Експерт за безопасност и здраве” съгласно Наредба № РД-07- 2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд или еквивалентно. Да има опит като координатор или експерт „БЗС“ на обект с предмет и обем, идентичен или сходен, с този на поръчката. 
Отговорник по контрола на качеството: да притежава съответното удостоверение за контрол върху качеството на изпълнение на строителството и за контрол на съответствието на строителните продукти със съществените изисквания за безопасност или еквивалентен документ. Да има опит като експерт „Контрол на качеството“ на обект с предмет и обем, идентичен или сходен, с този на поръчката; 

За отговорниците на обекта се представя  Списък на техническия и ръководен персонал, който ще отговаря за изпълнение на поръчката, с посочване на образованието, квалификацията и професионалния и специфичен опит на лицата (Образец № 5);
      Участникът представя документи, които доказват професионална компетентност на лицата:
за техническия ръководител – заверено копие от документи, доказващи образование, квалификация и професионален опит, съответстващи на изискванията на Възложителя, посочени в документацията на обществената поръчка;
за отговорника по здравословни и безопасни условия на труд и/или  отговорника за контрола на качеството – заверено копие от съответното удостоверение за завършено обучение.
· Квалифицирани строителни работници, съобразно видовете работи по КСС.
      За доказване на горното обстоятелство се представя Списък на квалифицирани строителни работници съгласно Националната класификация на професиите и длъжностите в Република България  (Образец № 6);
c) Участникът следва да притежава сертификат по EN ISO 9001:2015 - система за управление на качеството или еквивалент, или други доказателства за еквивалентни мерки за осигуряване на качеството, с предметен обхват в областта на строителството.
За доказване на това обстоятелство, избраният за изпълнител участник представя заверено копие от притежаваните сертификати, при подписване договора за СМР.
d) За изпълнение на настоящата обществена поръчка, участниците трябва да разполагат със следното минимално техническо оборудване и механизация:
- асфалтополагач с електронно устройство за нивелация – най-малко 1 бр.; 
- валяк за пътни и асфалтови настилки– най-малко 1 бр; 
- компресор или механична четка – най-малко 1 бр.; 
- транспортни средства – тежкотоварни автомобили за превоз на инертни материали и асфалтови смеси – най-малко 1бр.; 
      За доказване на горното обстоятелство се представя Списък - декларация за  техническото оборудване, което ще бъде използвано при изпълнение на поръчката – образец № 7;

Участниците могат  да се позоват на капацитета на подизпълнители, независимо от правната връзка между тях. 
	Когато участникът предвижда участието на подизпълнители, при изпълнение на поръчката, той следва да посочи в офертата си подизпълнителите и дела от поръчката, който ще им възложи. В този случай те трябва да представят доказателство за поетите от подизпълнителите задължения.   
      За доказване на това обстоятелство участникът  попълва Декларация по чл.66, ал.1 от ЗОП за  подизпълнители Образец №7;
      Подизпълнителите трябва да отговарят на съответните критерии за подбор, съобразно вида и дела от поръчката, който ще изпълняват, и за тях да не са налице основания за отстраняване от процедурата (чл.54, ал.1 от ЗОП).  За доказване на горните обстоятелства Подизпълнителите попълват Декларации Образец №8-А, както и декларации Образец №2 и Образец №3 
      Изпълнителите сключват договор за подизпълнение с подизпълнителите, посочени в офертата. 
      Подизпълнителите нямат право да превъзлагат една или повече от дейностите, които са включени в предмета на договора за подизпълнение. 
      Разплащанията с подизпълнителите се извършва от Изпълнителя, съгласно договора за подизпълнение. 
      Окончателното плащане по договора СМР се извършва, след като Изпълнителят представи доказателства, че е заплатил на Подизпълнителя всички работи, приети от Възложителя, съгласно условията на договора.
      Възложителят има право да изиска промяна на подизпълнител, който не отговаря на условията, свързани с критериите за подбор и основанията за отстраняване преди сключване на договора за обществена поръчка. 
     Замяна или включване на подизпълнител по време на изпълнение на договор за обществена поръчка се допуска по изключение  при необходимост, ако са изпълнени едновременно следните условия:
a) за новия подизпълнител не са налице основанията за отстраняване в процедурата;
b) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.
c) при замяна или включване на подизпълнител, изпълнителят представя на Възложителя копие на договора с новия подизпълнител заедно с всички документи, които доказват изпълнението на посочените в т.4.5.3. от настоящия раздел условия.
 Независимо от възможността за използване на подизпълнители, отговорността за изпълнение на договора за обществената поръчка е на изпълнителя (чл.66, ал.9 ЗОП).
 Възложителят може да изисква по всяко време след отварянето на офертите представяне на всички или част от документите, чрез които се доказва информацията, посочена в офертата, когато това е необходимо за законосъобразното провеждане на процедурата.
Възложителят няма  да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки.
8. ИЗИСКВАНИЯ КЪМ ОФЕРТАТА
8.1. Представянето на оферта задължава участника да приеме напълно всички изисквания и условия на Възложителя, посочени в тази документация в т.ч. с определения в обявата срок на валидност на офертите и с проекта на договор, при спазване на ЗОП;
8.2.Представените образци в документацията за обществената поръчка и условията, описани в тях, са задължителни за участниците. Офертите на участниците трябва да бъдат напълно съобразени с тези образци;
8.3. Всеки участник в обществената поръчка има право да представи само една оферта.
8.4. Офертата не може да се предлага във варианти;
8.5. Офертата се изготвя на български език и се подава до изтичане на срока за подаване на офертите. Офертата се изготвя на български език и когато участник в поръчката е чуждестранно лице. В случай, че се подават документи, които са на чужд език, се представят и в превод;
8.6. Участникът трябва да заяви дали при изпълнение на поръчката ще използва подизпълнители, като попълни необходимата информация в съответните образци;
8.7. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта;
8.8. В обществената поръчка едно физическо или юридическо лице може да участва само в едно обединение;
8.9. Офертата се подписва от лицето, представляващо участника или от надлежно упълномощено лице или лица, като в офертата се прилага пълномощното от представляващия за изпълнението на такива функции.
8.10. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.
8.11. Копията на документите трябва да бъдат заверени от участника или законния му представител с гриф „Вярно с оригинала”, подпис и печат.
8.12. Съдържанието на офертата се представя в запечатана непрозрачна опаковка на основание чл.47, ал.2 ППЗОП.
8.13. Върху опаковката с офертата се посочват: наименованието на участника, включително участниците в обединението, когато е приложимо; адрес за кореспонденция, телефон и по възможност – факс и електронен адрес; наименованието на поръчката:

	
До община Неделино
Ул. Александър Стамболийски №104
Гр. Неделино
ОФЕРТА
За участие в обществена поръчка чрез събиране на оферти с обява по реда на Глава двадесет и шеста от ЗОП с предмет: ТЕКУЩ РЕМОНТ НА ОБЩИНСКИ ПЪТ SML 1171 С. СРЕДЕЦ 

Участник: .................................................................................................... 
(наименованието на кандидата или участника, включително участниците в обединението, когато е приложимо) 
..................................................................................................................................................... 
(адрес за кореспонденция, телефон и по възможност – факс и електронен адрес)




8.14. Документите, свързани с участието в настоящата обществена поръчка, се представят от участника, или от упълномощен от него представител - лично или чрез пощенска или друга куриерска услуга с препоръчана пратка с обратна разписка, на адреса на Община Неделино, гр. Неделино 4990 , ул. Александър Стамболиски №104 в срока посочен в обявата.
8.15. Възложителят ще удължи срока за получаване на оферти с най-малко 3 дни, когато в първоначално определения срок са получени по-малко от 3 оферти. След изтичане на така удължения срок, Възложителят разглежда и оценява получените оферти, независимо от техния брой.
8.16. При приемане на офертата върху опаковката се отбелязват поредния номер, дата и час на получаване, като тези данни се записват във „Входящ регистър”, за което на приносителя се издава документ.
8.17. Не се приемат оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. 
  8.18. Разходите за изработването на офертите са за сметка на участниците. 
8.19. Участникът поема всички рискове по подаването на офертата, включително форсмажорни обстоятелства.

9. СЪДЪРЖАНИЕ НА ОФЕРТАТА
9.1. Опис  на документитe в офертата - формат на участника;
9.2. Административни сведения за участника – Образец №1;
9.3. Декларация за обстоятелствата по чл.54, ал.1, т.1, 2 и 7 от ЗОП – Образец №2;
9.4. Декларация за обстоятелствата по чл.54, ал.1, т.3-6 от ЗОП  – Образец №3;
9.5 Списък строителство – Образец №4;
·  Референции за добро изпълнение – (Приложение към списък строителство)
9.6. Списък на техническия и ръководен персонал – Образец №5;
9.7. Списък на квалифицирани строителни работници - Образец №6;
9.8. Списък на техническото оборудване за изпълнение на поръчката – образец №7
9.10. Декларация по чл.66, ал.1 от ЗОП, за подизпълнители – Образец №8;
9.11. Декларация от подизпълнители – Образец №8-А (когато е приложимо);
·  Декларация от подизпълнителите за обстоятелствата по чл.54, ал.1, т.1, 2 и 7 от ЗОП – Образец №2 (когато е приложимо);
· Декларация от подизпълнителите за обстоятелствата по чл.54, ал.1, т.3-5 от ЗОП  –    Образец №3 (когато е приложимо) ;
9. 12. Предложение за изпълнение на поръчката - Образец №9;
· Приложение - Линеен календарен график.
9.13. Ценово предложение – Образец №10
· Приложение – количествено-стойностната сметка.

10. ВАЛИДНОСТ НА ОФЕРТИТЕО
	     Участниците са обвързани с условията на представените от тях оферти за период от 90 (деветдесет)календарни дни от датата, определена за краен срок за получаване на оферти, съгласно Обявата.

11  КРИТЕРИИ ЗА ВЪЗЛАГАНЕ НA ПОРЪЧКАТА
Настоящата обществена поръчка се възлага въз основа на икономически най-изгодна оферта, като критерият за възлагане е „оптимално съотношение качество/цена ”, съгласно чл. 70, ал. 2, т. 3 от ЗОП.
Показатели и Методика за оценка на офертите:
	Показател 1. Срок за изпълнение (СИ)                                            Тежест: 40 %


	Показател 2. Обща цена за изпълнение на поръчката (ЦИ)       Тежест: 60 %

	 
Комплексната оценка на всяка оферта ще се определя съгласно следната формула:

· КО = СИ х 40 % + ЦИ х 60 %, където:

Оценката по показател СИ на СМР се получава както следва:

Срок за изпълнение на СМР  – максимален брой 100 точки получава участник предложил най-кратък срок за изпълнение на СМР
	СМР =  СМР min / СМР n  х 100, където
СМР min – най-краткия предложен срок за изпълнение на СМР в календарни дни /цяло число/
СМР n – срок за изпълнение на СМР в календарни дни /цяло/ число, предложен от n-тия участник

Обща цена за изпълнение на поръчката (ЦИ) - максималния брой точки е 100 и оценката се получава по следната формула:
	ЦИ = ЦИ min / ЦИ n х100 , където
ЦИ min - най-ниската предложена обща цена за изпълнение на поръчката
ЦИ n - общата цена за изпълнение на поръчката, предложена от n-тия участник 
Предложенията на участниците следва да не надвишават прогнозната стойност на обществената поръчка. Участник, чиято цена, надхвърля прогнозната, ще бъде отстранен от участие в настоящата процедура.

Забележка: Всяко получено съотношение като числова стойност по показателите ще бъде закръглено до втори знак след десетичната запетая.
На първо място ще бъде класиран участника, чиято офертата е получила най-голяма стойност на комплексната оценка КО. Класирането на офертите ще се извършва в низходящ ред, като най-високата комплексна оценка е равна на 100 т.
В случай, че комплексните оценки на две или повече оферти са равни, за икономически най-изгодна ще се приеме тази оферта, в която се предлага най-ниска цена. При условие, че и цените са еднакви се сравняват оценките по показател Срок за изпълнение на СМР и се избира офертата с по-благоприятна стойност по този показател.  При еднакви предложения и по двата показателя се провежда публичен жребий по реда на  ЗОП.



12. РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ
-  Разглеждането и оценката на офертите и класирането на участниците се извършва от специално назначена от Възложителя комисия, съгласно чл.97 от ППЗОП.
-  На публично заседание, на което могат да присъстват представители на участниците, комисията отваря офертите по реда на тяхното постъпване и обявява ценовите предложения.
-   Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията писмено уведомява участника, като изисква да отстрани непълнотите или несъответствията в срок до 3 работни дни. 
-  Комисията класира участниците по степента на съответствие на офертите с предварително обявените от Възложителя условия.
- Комисията съставя протокол за разглеждането и оценката на офертите и за класирането на участниците. Протоколът се представя на Възложителя за утвърждаване, след което в един и същ ден се изпраща на участниците и се публикува в профила на купувача.
13.  СКЛЮЧВАНЕ НА ДОГОВОР
- Възложителят сключва договор за обществената поръчка с избрания за изпълнител участник,  в 30-дневен срок от датата на определяне на изпълнителя. 
- В договора са включени всички предложения от офертата на класирания на първо място участник.
- При сключване на договора за СМР участникът, избран за изпълнител, следва да представи:
a) документ за гаранция за изпълнение, в размер на 3% от стойността на договора без ДДС, с валидност един месец, след приемането на СМР/СРР на обекта.
Гаранцията за изпълнение се предоставя в една от следните форми:
· парична сума;
 Паричната сума следва да бъде предварително преведена по следната банкова сметка на Община ………: 
IBAN: ………………………….; 
BIC: ……………; Банка …….. 
· банкова гаранция.  Същата следва да съдържа задължение на банката-гарант да извърши безусловно плащане при първо писмено искане, подписано от възложителя. Банковите разходи по откриването на гаранцията са за сметка на участника.
· застраховка, която обезпечава изпълнението, чрез покритие на отговорността на изпълнителя. Същата трябва да бъде издадена в полза на възложителя и следва да покрива отговорността на изпълнителя както за неизпълнение на задълженията по сключения договор, така и претърпените от възложителя вреди във връзка с това неизпълнение.
         Участникът, определен за изпълнител, избира сам формата на гаранцията за изпълнение. 
         Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
b) За доказване на липсата на основания за отстраняване, участникът, избран за изпълнител, представя:
 - за обстоятелствата по чл.54, ал.1, т.1 от ЗОП - свидетелство за съдимост;
- за обстоятелството по чл.54, ал.1, т.3 от ЗОП - удостоверение от органите по приходите и удостоверение от общината по седалището на Възложителя и на участника;

c) Регистрация по Закона за регистър БУЛСТАТ, когато участникът е обединение, което не е юридическо лице.
d) Заверено копие от Удостоверение за вписване в ЦПРС за 2020 г.
e) Заверено копие от валидна застрахователна полица за професионална отговорност на  строителя.
f) Заверено копие на сертификат по EN ISO 9001:2015 - система за управление на качеството;

        Забележка: Възложителят няма да изисква документи, които вече са му били предоставени.
14. ПРИЛОЖИМО ЗАКОНОДАТЕЛСТВО
     За въпроси, свързани с провеждането на процедурата и подготовката на офертите от участниците, които не са разгледани в документацията, се прилагат разпоредбите на Закона за обществените поръчки и Правилника за прилагането му.
Информация за задължения, свързани с данъци и осигуровки, опазване на околната среда, закрила на заетостта и условията на труд.
        Участниците могат да получат необходимата информация за задълженията, свързани с данъци и осигуровки, опазване на околната среда, закрила на заетостта и условията на труд, които са в сила в Република България и са относими към предмета на поръчката, както следва:
- Относно задължения, свързани с данъците и осигуровките – Национална агенция по приходите; информационен телефон на НАП – 0700 18 700; интернет адрес–www.nap.bg
- Относно задължения за опазване на  околната среда – Министерство на околната среда и водите; информационен център на МОСВ – всеки работен ден от 14 до 17 ч., 1000 София, ул. „Мария Луиза” №22, тел. 02/940 63 31; интернет адрес -      www.moew.government.bg/‎ 
-Относно задълженията, свързани със закрила на заетостта и условията на труд - Министерство на труда и социалната политика; 1051 София, ул. „Триадица” №2, тел. 02/8119443; интернет адрес: www.mlsp.government.bg/‎  

